जौनपुर से बसपा ने घोषित किया प्रत्याशी, पूर्व अफसर को दिया टिकट
यूपी स्टेट रायफल एसोसिएशन के चेयरमैन हैं जौनपुर के उम्मीदवार।
Team IndiaWave April 12, 2019 17:57:39
गठबंधन के बाद बसपा के हिस्से में आई जौनपुर की सीट से आखिरकार पार्टी ने अपना प्रत्याशी उतार ही दिया है। जौनपुर से बसपा ने श्याम सिंह यादव को टिकट दिया है। श्याम सिंह यादव उत्तर प्रदेश सरकार में पीसीएस अफसर रहे हैं और यूपी स्टेट रायफल एसोसिएशन के चेयरमैन रहे हैं। कुछ समय पहले यह चर्चा चल रही थी कि यह सीट सपा के हिस्से में जा सकती है।
यह भी पढ़ें: जौनपुर: सपा के गढ़ में इस बार बीजेपी का जीतना नहीं होगा आसान
आजमगढ़ से सटी सीट होने के कारण और सपा का मजबूत कैडर होने के कारण पार्टी यहां से मैनपुरी सांसद तेज प्रताप यादव को उतारने की तैयारी कर रही थी। इस सीट के बदले में सपा महराजगंज सीट से देने को तैयार थी, लेकिन किसी बात को लेकर बात नहीं बन पाई। अब जौनपुर से बसपा के श्याम सिंह यादव को टिकट दे दिया है। बता दें जौनपुर सीट से अभी तक भाजपा ने अपना उम्मीदवार घोषित नहीं किया है। इस सीट से अभी सांसद कृष्ण प्रताप सिंह है। श्याम सिंह यादव को उम्मीदवार बनाए जाने की जानकारी बसपा के वरिष्ठ नेता, जोनल कोआर्डिनेटर अमरजीत गौतम एवं बसपा सदर प्रभारी सलीम खान ने दी। एसडीएम रह चुके श्याम सिंह यादव जौनपुर के मड़ियाहूं के रहने वाले हैं।
Last Updated on : April 12, 2019 17:59:21
पीएम मोदी बनारस के चौथे गाँव के लेंगे गोद, जल्द शुरू होगा विकासकार्य